El diari "Le Monde" descriu Spielberg com «maniaco-depressiu». Capaç de passar en un any d'un tema còmic a un de difícil. Després de "The Terminal" el 2004, construeix el 2005 una esperada adaptació de la novel·la d'H. G. Wells, "La guerra dels mons" en la qual «éssers vinguts d'una altra banda» intenten purament i simplement d'exterminar la raça humana. La pel·lícula és un immens èxit comercial. Spielberg hi tracta amb extraterrestres interposats amb l'11 de setembre, mentre que una minipolèmica creix a propòsit de la semblança torbadora del cartell de la pel·lícula amb la coberta del llibre "The Invaders Plan" de L. Ron Hubbard, guru fundador de l'Església de la cienciologia de la qual Tom Cruise, el principal actor, és adepte. Produïda amb un pressupost de 200 milions de dòlars, inicialment havia de ser rodada el 2006, però els projectes de Spielberg ("Munich") i de Cruise ("") van fer avançar el rodatge. El film va resultar un dels més taquillers de l'any, i va evidenciar la capacitat de Spielberg per a relatar un extraordinari conte fantàstic, barrejat amb les seves actuals obsessions sobre les relacions humanes, les pors i el terrorisme.